Et bilde som inneholder symbol, logo, emblem

Automatisk generert beskrivelse

**Møtebok**

**ÅL 27.05.2025**

**Møtestart: kl 18.15 Ål kyrkjestugu**

**Møteslutt: kl 20.15**

**Til stade:**

**Medlemer:** Liv A. Solberg(Leveld), Inger Haug(Leveld), Frøydis Stoveland Dekko (Torpo), Kari Kristine Flatland (Torpo), Anne Kjersti Frøyen (Ål), Solveig Løkensgard Arnegard (komm.repr)

**Varamedlem som møtte:** Geir Wiknes (sokneprest), Marianne Laa (Ål) og Wenche Skår-Ekse (Ål)

**Andre:** Anne Gerd Jorde, sekretær

**Forfall:** Camilla Osnes (prost), Audun Vestenfor (Ål) og Arild Øystese Hansen (Ål), Ingrid Hajem (Ål)

**Merknader:** Geir Wiknes har møtt fast heile semester for prosten

Det var ikkje innkalla for Ingrid då forfallet kom rett før møtet.

SAKSLISTE:

FR-sak 18/25: Godkjenning av referat frå møtet 29.04.25 og innkalling 227.05.25

FR-sak 19/25: Investeringsbehov 2025 -2027

FR-sak 20/25: Betalingssatsar - supplement

FR-sak 21/25: Utlysing av diakonstilling

FR-sak 22/25: Søknad om verning av grav

FR-sak 23/25: Offisiell opning av minnelunden

FR-sak 24/25: Orienteringssaker

**FR-sak 18/25: GODKJENNING AV MØTEPROTOKOLL FRÅ MØTE 29.04.25**

**OG MØTEINNKALLING 27.05.25**

**Saksdokument:**

1.Møtebok frå møtet 29.04.2025

Dokumentet ligg ved saka.

**Saksopplysningar:**

Møtebok frå møtet i Ål kyrkjeleg fellesråd i møte 29.04.2025 vert lagt fram for eventuelle korrigeringar og til godkjenning.

Møteinnkallinga for møtet 27.05.2025 er lagt fram for godkjenning.

**Framlegg til vedtak:**

Ål kyrkjeleg fellesråd godkjenner møteboka frå 29.04.2025

Innkallinga til møtet 27.05.2025 blir godkjent.

**Ål kyrkjelege fellesråd i møte 27.05.2025**

**VEDTAK :**

Ål kyrkjeleg fellesråd godkjenner møteboka frå 29.04.2025

Innkallinga til møtet 27.05.2025 blir godkjent.

**FR-sak 19/25: INVESTERINGSBEHOV 2025 -2027**

**Saksdokument:**

1. Referat frå arbeidsmøte 20-05.25 med vedlikehaldsansvarleg i kyrkjeleg fellesråd
2. Tilstandsrapportar for Leveld kyrkje, Torpo kyrkje og Ål kyrkje 2024 frå Akasia
3. Kravspesifikasjon/funksjonsbeskrivelse varmeanlegg Ål kyrke

**Saksopplysningar:**

I 2024 hadde firmaet Akasia ein gjennomgang av vedlikehaldsbehovet i dei tre kyrkjene i Ål.

Rapportane viste eit stort vedlikehaldsbehov som fordelte seg slik:

|  |  |
| --- | --- |
| Leveld kyrkje | 11 295 000 kr |
| Torpo kyrkje | 10 960 000 kr |
| Ål kyrkje | 11 189 000 kr |

På seinvinteren 2025 sprakk det ein radiator i våpenhuset i Ål kyrkje. Takka vera at det var folk til stade og rask reaksjon frå nokon av dei tilsette, vart det ikkje skader på kyrkja av lekkasjen. Det var likevel ei stor bekymring om fleire radiatorar ville sprekke då det viste seg dei var rusta og i svært dårleg stand. Etter eit bra arbeid frå røyrleggarar lykkast det å kople frå alle radiatorane i våpenhuset som var dei dårlegaste. Anlegget er frå 1958 og er i så dårleg forfatning av det må skriftast ut. Det er viktig at dette blir gjort inneverande år før ny fyringssesong. Nytt fyringsanlegg i Ål kyrkje er ei prekær sak som ingen såg før det smalt og som ikkje var fanga opp av Akasia når dei laga vedlikehaldsrapport. Det er derfor behov for pengar i 2025, men dette var ikkje kjent då budsjettet for 2025 vart lagt.

Leiar i fellesrådet og kyrkjeverje har hatt møte saman med vedlikehaldsansvarleg/kyrkjetenar for å gå gjennom kva vedlikehald som det hastar mest med. Resultatet frå dette møtet vart som følgjande:

Leveld:

* Det har vore utfordring med takkonstruksjon på Leveld kyrkje. Etter at det er fjerna nokon søyler inne i kyrkja mange år attende. Det vart gjort noko tiltak ca 10 år attende i tid, men både vedlikehalgsansvarleg og rapporten frå Akasia seier at dette må sjåast meir på om det må ytterlegare tiltak til.
* Enkelte område på kyrkja er veldig målingslitne
* Garasjetaket må reparerast og der er det ein del råteskader også.

Torpo:

* Sandblåsing og måling av kyrkjebygget utvendig

Ål:

* Måling av kyrkja utvendig (Spiret vart heller ikkje måla siste gong kyrkja vart måla)
* Fleire plassar at takstein har reist av taket så dette må reparerast på kort sikt. Ein del lekter som har rotna så på sikt må heile taket reparerast.
* Nye søppelskur på gravplassen inklusiv røyr og vatn (blir laga av kyrkjetenar)
* Nye søppelstativ på gravplassen
* I løpet av 2-3 år må ny Rider (sittegrasklyppar) på plass
* Hogst av store bjørker på gravplassen mot hotellet.

I tillegg er det kome krav om tilkopling til offentleg kloakknett for Leveld kyrkje med frist 01.10.2026.

**Økonomi:**

Prisane som er lagt inn i tabellen under er delvis henta frå Akasia - rapportane og delvis estimat frå kyrkjetenar. Det står x der summen ikkje er klar ennå.

Nye søppelskur (75 000 i materiale), nye søppelstativ (45 000), reperasjon av uthustak Leveld (20 000 i materiale) og hogging av busker blir lagt inn i driftsbudsjettet for 2025 og 2026 saman med andre mindre vedlikehaldsbehov.

**Drøfting:**

Det ligg mange vedlikehaldsbehov på kyrkjene og kyrkjegardane i tida framover. I denne saka er det teke med det som blir sett på som mest prekært. Når det gjeld takarbeid og måling av blant anna Ål kyrkje så bør ein vurdere om dette bør gjerast samtidig på dei delane som ein er avhengig av lift. På den måten kan liftleige bli redusert.

Dersom det fortsatt blir gjeve tilskot i driftsbudsjettet til mindre investeringar og vedlikehald så kan ein del av dei mindre reperasjonane leggast i driftsbudsjettet.

**Framlegg til vedtak:**

1. Investeringssbehov for 2025 – 2027 blir oversendt Ål kommune utifrå følgjande oppsett:

|  |  |  |  |  |  |  |
| --- | --- | --- | --- | --- | --- | --- |
| **Investeringar** | **2025** | **2026** | **2027** | **Merknad** |  |  |
| Nytt varmeanlegg i Ål kyrkje | X |  |  | Priskalkyle er ikkje på plass ennå |  |  |
| Leveld kyrkje koplast på det kommunale kloakknettet – pålegg før 01.10.2026 |  | X |  |  |  |  |
| Takkonstruksjon på Leveld kyrkje |  | 200 000 |  | Utgreiing og eventuelt mindre tiltak. Om ein kjem fram til at det må gjerast større tiltak må ny sum inn her |  |  |
| Reparer taket på Ål kyrkje- steinar som har dotte ned |  | 100 000 |  | Inklusiv liftleige.  På sikt må det større vedlikehald til her. |  |  |
| Skraping/sandblåsing og måling av Leveld kyrkje |  | 1 000 000 |  | Inklusiv måling av vindauge og dørar |  |  |
| Måling av Ål kyrkje |  | 1 030 000 |  | Inklusiv måling av vindauge og dørar |  |  |
| Sandblåsing/skraping og måling av Torpo kyrkje |  |  | 1 100 000 |  |  |  |
| Ny sitteklyppar på gravplassen på Ål |  |  | 50 000 |  |  |  |
| Ny sitteklipper på gravplassen på Torpo |  |  | 50 000 |  |  |  |

2. Kostnadsoverslag på varmeanlegg i Ål kyrkje og påkobling av kloakken i Leveld kyrkje blir oversendt kommunen så fort det foreligg.

**Ål kyrkjelege fellesråd i møte 27.05.2025**

**VEDTAK :**

1. Investeringssbehov for 2025 – 2027 blir oversendt Ål kommune utifrå følgjande oppsett:

|  |  |  |  |  |
| --- | --- | --- | --- | --- |
| **Investeringar** | **2025** | **2026** | **2027** | **Merknad** |
| Nytt varmeanlegg i Ål kyrkje | X |  |  | Priskalkyle er ikkje på plass ennå |
| Leveld kyrkje koplast på det kommunale kloakknettet – pålegg før 01.10.2026 |  | X |  |  |
| Takkonstruksjon på Leveld kyrkje |  | 200 000 |  | Utgreiing og eventuelt mindre tiltak. Om ein kjem fram til at det må gjerast større tiltak må ny sum inn her |
| Reparer taket på Ål kyrkje- steinar som har dotte ned |  | 100 000 |  | Inklusiv liftleige.  På sikt må det større vedlikehald til her. |
| Skraping/sandblåsing og måling av Leveld kyrkje |  | 1 000 000 |  | Inklusiv måling av vindauge og dørar |
| Måling av Ål kyrkje |  | 1 030 000 |  | Inklusiv måling av vindauge og dørar |
| Sandblåsing/skraping og måling av Torpo kyrkje |  |  | 1 100 000 |  |
| Ny sitteklyppar på gravplassen på Ål |  |  | 50 000 |  |
| Ny sitteklipper på gravplassen på Torpo |  |  | 50 000 |  |

1. Kostnadsoverslag på varmeanlegg i Ål kyrkje og påkobling av kloakken i Leveld kyrkje blir oversendt kommunen så fort det foreligg.

**FR-sak 20/25: BETALINSSATSAR – SUPPLEMENT**

**Saksopplysningar:**

I betalingssatsane for leige av kyrkjene så ligg det ulike satsar både for innanbygdse og utanbygdse, proffe artistar og amatørar, øving til konsert med meir.

Nå har det vore nokon spørsmål om det er mogleg å «Spela for døra». Det vil seia mindre konsertar der enkeltpersonar utan noko stort nettverk rundt seg spør. Det er uvisst å vite kor mange som kjem på slike konsertar og det kan vera vanskeleg for dei som kjem på denne måten og binde seg på førehand til å betale fleire tusen kroner i leige for kyrkja dersom det kjem ein handfull personar.

Det har derfor vorte gjort eit par avtaler for slike konsertar der dei som ynskjer å ha ei lita konsert får spela og inntektene blir fordelt med 50% til den som spelar og 50% til fellesrådet. Dette kjem i tillegg til betalingsreglement som er vedteke tidlegare.

Avtaler med utleige må alltid vurderast kvar dei høyrer heime i reglementet. Der denne ordninga med 50 – 50 blir praktisert, så vil det vera få ekstra utgifter for fellesrådet.

**Drøfting:**

Ved å kunne tilby artistar som enten er musikkstudentar eller ynskjer å ha ei konsert utan at dei har eit stort firma, vil kyrkja få fleire konsertar og samtidig vil det alltid vera ein liten økonomisk gevinst ved at kyrkja blir meir utleidd.

Det er viktig at alle førespurnadar blir vurdert grundig for kvar gong- kvar dei høyrer heime i betalingsreglementet.

**Framlegg til vedtak:**

1. Det blir lagt til eit nytt punkt i betalingssatsane for Ål kyrkjelege fellesråd der det er mogleg å avtale 50% inntekt til artist og 50% inntekt til fellesrådet ved småe konsertar der enkeltpersonar ynskjer å bidra med ei lita konsert i kyrkja. Betalingssats må vurderast for kvar førespurnad
2. Betalingssatsane generelt må vurderast på nytt ved budsjetthandsaming.

**Ål kyrkjelege fellesråd i møte 27.05.2025**

**VEDTAK:**

1. Det blir lagt til eit nytt punkt i betalingssatsane for Ål kyrkjelege fellesråd der det er mogleg å avtale 50% inntekt til artist og 50% inntekt til fellesrådet ved småe konsertar der enkeltpersonar ynskjer å bidra med ei lita konsert i kyrkja. Betalingssats må vurderast for kvar førespurnad.
2. Betalingssatsane generelt må vurderast på nytt ved budsjetthandsaming.

**FR-sak 21/25: UTLYSING AV DIAKONSTILLING**

**Saksframlegg:**

Diakonen sluttar i stillinga 1. juli. Det har vore drøfta om når og korleis stillinga skal lysast ut. AU har sagt at stillinga skal lysast ut i mai/juni med tilsetting i august. På grunn av den utfordrande økonomiske situasjonen som fellesrådet står i, ber AU nå fellesrådet om å ta endeleg avgjer i saka. Den økonomiske situasjonen er stram for 2025 og om ikkje rammene blir auka blir det store utfordringar i 2026 når alle stillingar er besett.

**Økonomi:**

Utgiftene til diakonistillinga er dekka med 25% frå Kyrkja sentralt og 75% av kommunale midlar. Dersom stillinga blir redusert vil også tilskotet frå Kyrkja sentralt bli redusert, men vil fortsett vera på 25% av dei utgiftene fellesrådet har.

**Drøfting:**

Diakoni er eit viktig felt i arbeidet i sokna. Det kan vera lettare å få kvalifiserte søkjarar når stillinga er 100%, men det kan også vera mogleg med redusert stilling om nokon ynskjer deltid.

Det er nyttig og anbefalt at ein før utlysing har ei formeining om kva diakonale oppgåver som er ynskt lagt vekt på i sokna. Som alt anna endrar både samfunn, behov hjå menneske og dermed også diakoni seg i takt med behova. Det kan vera nyttig å tenke kva er behova hjå oss nå når ny stilling blir lyst ut.

**Framlegg til vedtak:**

Ingen framlegg til vedtak.

**Ål kyrkjelege fellesråd i møte 27.05.2025**

**VEDTAK:**

1. Diakonstillinga blir lyst ut i 100% stilling med frist 20. august.
2. Adminitrasjonsutval/partsamansatt utval tilset.

**FR-sak 22/25: SØKNAD OM VERNING AV GRAV**

**Saksdokument:**

1. Brev med søknad om bevaring av grav med gravminne datert 20.11.2024

(Brevet var fyrst sendt på gamal e-post til kontoret om kom fram på rett adresse i april 2025)

1. Gravplassforskrifta

Dokument 1 ligg ved saka.

**Saksframlegg:**

Det har kome søknad om bevaring av grav med gravminne tilhøyrande ein kunstar som er gravlagt på ein av gravplassane i Ål. I søknaden som er lagt ved saka finns det ein grundig dokumentasjon av arbeidet til denne kunstnaren.

Gravplassforskrifta § 27 omhandlar bevaring av grav/gravminne:

«*Gravplassmyndigheten kan vedta at områder av gravplassen eller enkeltgraver med gravminner og annet utstyr skal bevares. Slikt vedtak kan bl.a. gjøres dersom gravminner på et område av gravplassen eller en grav er av en viss alder, at det representerer en stilhistorie, har et lokalt særpreg i form eller materialbruk, gir uttrykk for en interessant personalhistorie eller er unikt.»*

I denne paragrafen blir det peika på kriterium for verning av grav. Eit av desse er ei interessent personalhistorie, noko denne søknaden peikar på.

For ein del år attende har det vore sak i fellesrådet om bevaring av gravminne. Den gongen var det berre tidstypiske eller spesielle steinar som vart verna. I saka den gongen var det poengtert at det er alt for vanskeleg å ta personomsyn i høve verning av grav.

**Økonomi:**

Ingen store økonomiske konsekvensar, men dersom familie på sikt ikkje ynskjer å stå ansvarleg for grava, må denne stellast og takast vare på av fellesrådet.

**Drøfting:**

Ål har mange personar som har utmerka seg positivt på mange område. Dette gjeld både kunstnarisk innan fleire område og politisk for å nemne noko. Det kan derfor bli vanskeleg å handtere kva graver som skal vernast om ein startar med verning utifrå eit slik kriterium.

På den andre sida er det viktig at personalhistorie blir teke vare på og gravplassforskrifta opnar for dette. Vi står overfor ein person som har utmerka seg med mange store kunstverk.

Fellesrådet må ta stilling til om dei vil endre praksis og opne opp for personalhistorikk ve verning av grav.

**Framlegg til vedtak:**

Alternativ 1:

Søknaden om verning av omsøkt grav blir avvist utifrå at Ål kyrkjelege fellesråd har valt å ikkje verne graver utifrå personalhistorie.

Alternativ 2:

Søknaden om verning av omsøkt grav blir vedteken.

**Ål kyrkjelege fellesråd i møte 27.05.2025**

**VEDTAK:**

Saka blir utsett til neste møte.

**FR-sak 23/25: OFFISIELL OPNING AV MINNELUNDEN**

**Saksframlegg:**

Namna minnelund ved Ål kyrkjegard vart teken i bruk hausten 2024. Namneplater er forsinka etter som det var skjedd ein produksjonsfeil der dei skulle leverast. Håpet er at skilta kjem nå i løpet av kort tid.

Det skal vera ein offisiell opning av minnelunden og det er fint at vegetasjon har vokse opp og alt er på plass til ei slik opning. Opninga er tenkt i august, eventuelt tidleg i september og fellesrådet må drøfte dato og innhald i ei slik opning. Det er også ein del personar som er naturleg å invitere til opninga.

**Framlegg til vedtak:**

Ingen framlegg til vedtak.

**Ål kyrkjelege fellesråd i møte 27.05.2025**

**VEDTAK:**

Kommunalsjef, ordførar, formannskap og landskapsarkitekten blir invitert. Kyrkjeverja orienterer. Det blir kulturelle innslag. Arrangementet må annonserast.

Leiar i fellesrådet og kyrkjeverja tek kontakt med administrativ og politisk leiing i kommunen om aktuelt tidspunkt.

**FR-sak 24/25: ORIENTERINGSAKER**

* Status varmeanlegg i Ål kyrkje
* Sommaravvikling på kontoret

**Framlegg til vedtak:**

Sakene teke til orientering

**Ål kyrkjelege fellesråd i møte 27.05.2025:**

**VEDTAK:**

Sakene teke til orientering.